Gårdbesøg – Nørbys Grøntsager
Søg
Forside
Varesortiment
Om gården
Gårdbesøg
Opskrifter
Kontakt
Tilmeld nyhedsbrev
navigation
Gårdbesøg
Høstmarked.
Vi holder økologisk Høstmarked hvert år den første weekend i september. I 2017 er det lørdag den 2. og søndag den 3. september.
I 2016 havde vi bl.a. fællessang med Sys Bjerre, lokale udstillere og en kok, der tilberedte tapas med gårdens råvarer samt en café. Vi er så småt gået i gang med at lave programmet for 2017, så hold øje med denne side.
Til vores høstmarked har du altid mulighed for at se markerne til fods eller med traktor og vogn. Vi har også en halmlegeplads. Der er bålplads, hvor du kan bage snobrød og døren står åben til hønsehuset og hønsegården. Kirsten kommer med sine søde heste, og mod betaling kan du ride eller køre med hestevogn. Gårdbutikken er selvfølgelig åben, og vores café sælger brød med pålæg, kager, varme majs, snobrødsdej, kaffe, te, Søbogaardsaft og øl.
Rundvisning.
Der er også mulighed for at få en rundvisning for større eller mindre selskaber efter aftale. Ring og hør for priser.
Økologisk skolegård.
Skoler kan komme på gårdbesøg. Her vil være rundvisning, undervisning og evt. foredrag og smagsprøver. Kontakt Karen Nørby på 27529036 eller på mail info@karennorby.dk for at høre nærmere og for priser.

Åbningstider:
Gårdbutikken er åben alle dage mellem 8.00 - 19.00
Her finder du gården:
Esagervej 8, 4672 Klippinge
Eller klik på linket under kortet
Vis stort kort
Copyright © 2017 Nørbys Grøntsager | Tema af: Theme Horse | Drevet af: WordPress
Tilbage til toppen